tomron87/hebrew-wikipedia-sentences-corpus huggingface dataset:
בתחילת הקליפ מופיעה בחורה (רייצ'ל אנטונוף, אחותו של גיטריסט הלהקה, ג'ק אנטונוף) מתכתבת במכשיר הפלאפון שלה.
על המסך הפלאפון מופיע הכיתוב "NOW!" ("עכשיו!").
מרגע זה מתחילות מהומות רבות בקליפ.
תחילה זורקת אנטונוף את המכשיר הסלולרי, לאחר מכן אדם שעמד לידה שובר בקבוק יין על ראשה.
בהמשך מופיעים אנשים רבים המכים אחד את השני וזורקים מזון, בנוסף מתנפצות זכוכיות רבות.
אחר כך מופיעה ג'אנל מונה, העומדת במרכז הבר ולצידה ממשיכות המהומות.
חלק מהסצנות בהן שרה מונה משודרות בהילוך איטי.
בסיום הקליפ נראית אנטונוף יוצאת מהבר ובמקביל מסתיימת ההופעה של הלהקה.
WeChat (בסינית מפושטת: 微信, פין-יין: Wēixìn - תרגום: "הודעה קטנטונת") היא אפליקציה למכשירים ניידים המאפשרת למשתמש לנהל רבים מתחומי החיים שלו.
היא החלה כיישום מסרונים לטלפונים חכמים, להעברת מסרים מיידיים, תמונות, קטעי וידאו וקול, מאוחר יותר הוסיפה אפשרות לתשלומים דרך הנייד.
ולימים התרחבה כמעט לכל תחום, כולל הזמנת תור לרופא, או מסעדה, ודירוג השירות בסיום הארוחה או טיפול, העברת כסף לחבר, יומן, אנשי קשר, ניווט, מזג אוויר וכיוצא בזה.
גם בעלי עסקים ועובדיהם משתמשים לנהל את העסק ואת השירות דרך WeChat.
היא שוחררה בינואר 2011 והגיעה ב-2014 להיות האפליקציה העצמאית המצליחה בעולם במונחי מספר משתמשים פעילים (זאת לאחר שעקפה את וואטסאפ).
ב-2018 היו מעל מיליארד משתמשים פעילים.
האפליקציה נתמכת באנדרואיד, אייפון ,BlackBerry ,Windows Phone ו-Symbian אך ישנם גם משתמשים מבוססי אינטרנט ו-OSX (הדורשים חשבון מאושר על טלפון חכם).
WeChat התחיל כפרויקט במרכז המחקר "Tencent Guangzhou Research and Project" באוקטובר 2010. השם המקורי של האפליקציה היה "Weixin" (מבוטא וֶיְשִׁין).
במאי 2011 כבר היו לאפליקציה מעל 4 מיליון משתמשים, בסוף 2011 כ-50 מיליון, ושלשה חדשים אחר כך 100 מיליון.
באפריל 2012 נעשה ל-"Weixin" מיתוג מחדש והשם שונה ל-WeChat כדי שיתאים יותר לשוק הבינלאומי.
קצב הגידול נשאר גבוה ובינואר 2013 נרשמו כ-300 מיליון משתמשים.
המיתוג האוניברסלי הצליח וביולי 2013 היו ל-WeChat מיליון משתמשים מחוץ לסין, וזאת לאחר ש-Tencent השקיעה מאמצים רבים לגייס כוכבים מקומיים ושחקנים מפורסמים בהודו ותאילנד.
באותו זמן גם הודיעה החברה שליונל מסי ישמש פרזנטור של המוצר וכן שהחברה שוקלת הכנסת משחקים מקוונים לאפליקציה (ואכן הכניסה כאלו בהמשך).
ביוני 2014 סגרה Tencent כ-20 מיליון חשבונות בטענה שהם מציעים שירותי זנות.
לאפליקציה כ-438 מיליון משתמשים פעילים כאשר כ-33% מהם הם מחוץ לגבולות סין.
היא תרמה רבות למהפכת התשלומים ללא כסף או כרטיס אשראי בסין.
ב-18 בספטמבר 2020 האפליקציה נאסרה להורדה בארצות הברית עד 12 בנובמבר לכל המאוחר, בהוראת הנשיא דונלד טראמפ.
הסיבה להוראה היא החשש לאיסוף נתוני משתמשים.
בית משפט בקליפורניה הוציא צו מניעה נגד האיסור לחסום את האפליקציה.
זאת לאחר שמוקדם יותר פורסם כי טראמפ אישר את הסכם שיתוף הפעולה בין אורקל לטיקטוק, במסגרתו וולמארט ואורקל ישתפו פעולה עם אפליקציית שיתוף הווידאו הוויראלית, ובכך נמנעה סגירתה של האפליקציה בארצות הברית.
"We Are Never Ever Getting Back Together" (בעברית: "אֲנַחְנוּ לְעוֹלָם לֹא נַחֲזֹר לִהְיוֹת בְּיַחַד") הוא שיר מתוך Red, אלבום האולפן הרביעי של הזמרת-יוצרת האמריקאית טיילור סוויפט.
הוא נכתב על ידי סוויפט, מקס מרטין ושלבאק והופק על ידי שני האחרונים.
השיר יצא לרדיו על ידי ביג משין רקורדס ב-13 באוגוסט 2012 כסינגל המוביל מהאלבום, והוא הרצועה השמינית באלבום.
מילות השיר מתארות את תסכולה של סוויפט ממאהב לשעבר שרוצה לחדש את יחסיהם.
השיר זכה לביקורות חיוביות; מגזין ה"רולינג סטון" הציב את השיר במקום השני ברשימת השירים הטובים ביותר לשנת 2012, ובסקר סוף השנה של טיים מגזין הגיע השיר למקום הרביעי.
השיר קיבל מועמדות לפרס גראמי להקלטת השנה ומועמדות לפרס בחירת הקהל לשיר האהוב של השנה.
השיר זכה להצלחה מסחרית מיידית, והיה השיר הראשון בקריירה של סוויפט שהגיע למקום הראשון במצעד הבילבורד הוט 100, לשם זינק מהמקום ה-72. הווידאו קליפ עבור השיר יצא באוגוסט 2012. הווידאו קליפ היה הראשון שהוצג ב-רזולוציית 4K, וזכה לביקורות חיוביות ממבקרי המוזיקה.
בשיר הגיע למעמד פלטינה משושת לפי איגוד תעשיית ההקלטות האמריקאי (RIAA).
השיר הוא אחד מהסינגלים הנמכרים ביותר בעולם, עם מכירות ברחבי העולם של מעל 7 מיליון עותקים.
לאחר שכתבה את כל שירי Speak Now (2010) באופן עצמאי, בחרה סוויפט לשתף פעולה עם כותבים ומפיקים שונים עבור Red.
היא יצרה קשר עם מקס מרטין ושלבאק, שני כותבים ומפיקים שאת עבודתם היא העריכה, כדי לדון בשיתוף פעולה אפשרי.
השלישייה הגתה את הרעיון ל-"We Are Never Ever Getting Back Together", זמן קצר לאחר שחברו של החבר לשעבר של סוויפט נכנס לאולפן ההקלטות ודיבר על שמועות ששמע שסוויפט ואהובה לשעבר חזרו להיות יחד.
לאחר שהחבר עזב, ביקשו מרטין ושלבאק מסוויפט לספר להם את פרטי מערכת היחסים, אותה היא תיארה כ"פרידה, חזרה, פרידה חדשה, שוב חזרה וכך הלאה, רק הכי גרוע שאפשר".
מרטין הציע להם לכתוב על האירוע.
סוויפט החלה לנגן בגיטרה ולשיר," אנחנו אף פעם לא...", ושאר השיר זרם במהירות לאחר מכן.
היא תיארה את תהליך הכתיבה כאחת החוויות ההומוריסטיות ביותר שהיו לה בזמן הקלטה, ואמרה כי השותפים המוזיקליים תאמו את ציפיותיה.
לפני הפזמון האחרון בשיר ניתן לשמוע אותה מדברת בציניות על פרידות.
השיר הוא, לפי הדיווחים, על בן הזוג לשעבר של סוויפט, ג'ייק ג'ילנהול, לאחר שהשניים נפרדו בינואר 2011. לאחר יציאתו של הווידאו קליפ, צצו רמזים נוספים שקישרו את השיר לג'ילנהול.
סוויפט הוציאה את הסינגל ב-13 באוגוסט 2012, במהלך צ'ט בזמן אמת ב-Google+ בחנות המוזיקה Google Play להורדה דיגיטלית וב-iTunes וב-Amazon.com למחרת, ב-14 באוגוסט.
וידאו עם המילים לשיר עלה באותו יום לערוץ ה-Vevo הרשמי של סוויפט.
השיר יצא לתחנות הרדיו למוזיקה עכשווית למבוגרים ב-13 באוגוסט ולתחנות המיינסטרים למחרת.
מאוחר יותר, ב-21 באוגוסט, יצא השיר גם לרדיו הקאנטרי.
הווידאו קליפ עבור השיר יצא ב-30 באוגוסט 2012. תקליטור של הסינגל יצא במהדורה מוגבלת בחנות המקוונת של סוויפט, באמזון ובוול-מארט, יחד עם חולצת טריקו ותרמיל תואמים, ב-4 בספטמבר 2012.
אורך השיר הוא שלוש דקות ו-12 שניות.
הוא כולל הפקה אלקטרונית מלאה וסגנון ווקאלי פופי, שינוי מוזיקלי עבור סוויפט.
הגרסה שיצאה עבור רדיו הקאנטרי כללה עיבוד מוזיקלי שונה: הגיטרה, מכונת התופים והסינתיסייזרים הוחלפו בבנג'ו, במנדולינה, בכינור, בגיטרת פלדה ובתופי סנר.
השיר נכתב בג'י מז'ור ובקצב איטי של 86 פעימות בדקה, והמנעד הקולי של סוויפט בו משתרע על פני אוקטבה אחת וארבעה תווים, מ-G3 ל-D5. הרצועה כוללת גיטרה אקוסטית (שחלק מצליליה הפוכים) וכמה סינתיסייזרים על גבי פעימות תופים אלקטרוניות.
השיר נכתב על ידי סוויפט, יחד עם מקס מרטין ושלבאק.
מילותיו דנות בתסכולה של סוויפט ממאהב לשעבר שרוצה להצית מחדש את יחסיהם ועל סירובה לחדש אותם.
השיר תואר ב-Allmusic כשיר דאנס-פופ.
לדעת רוברט מאיירס מה"ווילג' ווייס" השיר היה טוב, אך לא הציג את סוויפט במיטב יכולותיה.
הוא העריך כי ההחלטה להוציא אותו כסינגל המוביל נעשתה משיקולים מסחריים, ושיבח את קטע האודיו בו סוויפט מדברת בציניות לקראת סוף השיר כ"גאוני".
גריידי סמית' מ"אנטרטיינמנט ויקלי" השווה בין השיר לשירי אבריל לאבין ושיבח את ההוק הקליט, אך הביע חשש כי השיר מסמן רגרסיה מעבודתה של סוויפט ב-Speak Now.
ג'ודי רוזן של מה"רולינג סטון" ציינה כי בשיר סוויפט אמנם מתרחקת מצלילי נאשוויל לעבר צלילי סטוקהולם, אך היא לא מאבדת את הצליל הייחודי שלה.
היא שיבחה גם את הקטע בו סוויפט מדברת בשיר באומרה כי הוא "אתנחתאת הספוקן וורד הנשגבת ביותר בפופ מאז מותו של בארי וייט".
Club שיבחה את המוזיקה ואת המילים העוקצניות בשיר.
קווין קויין מ-Country Universe נתן את לשיר את הציון הנכשל D, וכינה אותו "צעד ענק לאחור".
ג'יימס מונטגומרי מ-MTV הרגיש שהשיר ה"פנטסטי" מייצג נקודת מפנה בקריירה של סוויפט - היא כבר לא מעוניינת בלהיות הקורבן, ומציגה קו מתריס, משוחרר.
איימי סקיארטו מ-Popcrush שיבחה את סוויפט על הצלחתה לקלוט "תחושה אוניברסלית בשיר אופטימי ומעצים", וכינתה אותו אחד השירים הקליטים ביותר בקריירה שלה.
ג'ונתן קיף מסלאנט מגזין תיאר את ההוק כתכונה הטובה ביותר בשיר אך מתח ביקורת על הביצוע הקולי ובחירת המילים של סוויפט בשיר.
דייוויד מאליץ מה"וושינגטון פוסט" טען שהשיר לא בוגר וטען ש"אמנם הפזמון קליט, אך אם זה מייצג את מה שמחכה לנו ב-Red, קשה להיות נרגש מדי".
גלן גמבואה מ"ניוזדיי" תיארה אותו כ"המנוני" ואמרה כי "חלק מהקסם של סוויפט הוא הדרך בה היא גורמת לשיריה להישמע אמיתיים ושיחתיים ו-'Never Ever' הוא לא יוצא מן הכלל".
בילי דיוקס מ-Taste of Country קבע כי" [סוויפט] לוכדת את הכעס על אהבה צעירה שהשתבשה טוב יותר מכל אחד אחר מאז, ובכן...
[טיילור] סוויפט", ושיבח את המילים החושפניות בשיר.
רולינג סטון הציב את השיר במקום השני בסקר המבקרים של סוף שנת 2012, ותיאר אותו כשיר פופ מושלם שנוצר מהמפגש בין הזמרת והפזמונאית המצליחה ביותר בעולם עם המפיק המצליח ביותר בעולם - מקס מרטין.
השיר הגיע למקום השישי בסקר המבקרים של הווילג' ווייס, Pazz & Jop .
בסקר סוף השנה של טיים הגיע השיר למקום הרביעי.
השיר היה מועמד לפרס גראמי להקלטת השנה.
השיר היה מועמד לפרס בחירת הקהל ל"שיר האהוב של השנה".
הוא זכה בפרס "שיר הקאנטרי הטוב ביותר" בטקס פרסי המוזיקה של בילבורד 2013 ובפרס "בחירת מוזיקה – שיר קאנטרי" בטקס פרסי בחירת הנוער של אותה השנה.
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות9רולינג סטוןכל 206 השירים של טיילור סוויפט, לפי דירוג21BuzzFeed167 השירים הטובים ביותר של טיילור סוויפט, לפי דירוג105NMEהשירים הטובים ביותר של טיילור סוויפט, לפי דירוג15Paste158 השירים הטובים ביותר של טיילור סוויפט, לפי דירוג112Vulture179 השירים הטובים ביותר של טיילור סוויפט, לפי דירוג7
"We Are Never Ever Getting Back Together" היה לסינגל הדיגיטלי הנמכר בצורה המהירה ביותר בהיסטוריה, שיא עליו זכתה סוויפט בשיא גינס.
בארצות הברית נחת השיר במקום ה-72 במצעד הבילבורד הוט 100, לאחר יומיים בלבד של השמעות ברדיו.
בשבוע שלאחר מכן זינק השיר למקום הראשון במצעד, והיה לשיר הראשון בקריירה של סוויפט שמגיע להישג זה.
השיר היה הלהיט ה-11 של סוויפט שהגיע לעשרת הגדולים במצעד ובכך השוותה את השיא של קני רוג'רס למספר הרב ביותר של להיטים בעשרת הגדולים לאמן קאנטרי.
"We Are Never Ever Getting Back Together" נחת במקום ה-25 במצעד שירי הרדיו של בילבורד, הפתיחה הטובה לאמנית קאנטרי בהיסטוריה של המצעד.
השיר הגיע למקום השלישי במצעד ונשאר שם במשך שלושה שבועות.
במצעד שירי הקאנטרי של בילבורד נחת השיר במקום ה-13, הפתיחה השנייה הטובה ביותר במצעד, לצד קני צ'זני וטים מקגרו עם שירם "Feel Like a Rock Star", והפתיחה הטובה ביותר לאמנית קאנטרי.
השיר הגיע למקום הראשון במצעד, והיה השני בהיסטוריה של המצעד שהחזיק במקביל במקום הראשון במצעד זה ובמצעד הבילבורד הוט 100 מאז עשה זאת ההרכב Lonestar בשנת 2000. השיר היה השיר השביעי של סוויפט שכבש את פסגת המצעד, שם נשאר במשך עשרה שבועות - שיא של כל הזמנים לאמנית.
עם זאת, השיר היה הסינגל הראשון של סוויפט שלא הצליח להיכנס לעשרת הגדולים במצעד השמעות רדיו הקאנטרי, זאת משום שחלק מהתחנות החשיבו אותו כשיר פופ ונמנעו מלהשמיעו.
במצעד שירי הפופ של בילבורד נחת השיר במקום ה-18, הפתיחה החמישית הטובה ביותר בהיסטוריה של המצעד, והגיע למקום השני.
במצעד שירי המוזיקה העכשווית למבוגרים הגיע למקום העשירי.
במצעד השירים הדיגיטליים של בילבורד נחת השיר במקום הראשון, עם מכירות של 623,000 עותקים בשבוע הראשון ליציאתו, והיה לשיר הרביעי של סוויפט שכבש את פסגת המצעד.
הוא שבר את שיא המכירות הרבות ביותר בשבוע אחד לאישה, כשלפניו ניצב רק השיר "Right Round" של הראפר פלו ריידה, שמכר 632,000 עותקים בשבוע הראשון ליציאתו.
הסינגל נשאר בעשירייה הראשונה במשך שלושה עשר שבועות, ובשאר המקומות במצעד במשך עשרים וארבעה שבועות.
השיר הגיע למעמד זהב לפי Music Canada.
במקסיקו הגיע השיר למעמד זהב.
בממלכה המאוחדת הגיע השיר למקום הרביעי במצעד הסינגלים, השיר השני של סוויפט שהגיע לעשרת הגדולים.
השיר נשאר במצעד במשך 29 שבועות, עשרה מתוכם בעשרת הגדולים.
במהלך 2012 מכר השיר 465,000 עותקים במדינה, מה שהפך אותו לשיר ה-26 הנמכר ביותר בשנה זו במדינה באותה שנה.
ביולי 2014 הגיע השיר למעמד פלטינה עבור מכירות של 600,000 עותקים לפי BPI.
גם באירלנד הגיע השיר למקום הרביעי והיה השיר השני של סוויפט שהגיע לעשרת הגדולים במדינה.
בשוודיה הגיע השיר למקום ה-16 ולמעמד פלטינה.
בדנמרק הגיע השיר למקום ה-18 ולמעמד פלטינה.
באיטליה הגיע השיר למעמד זהב.
באוסטרליה הגיע השיר למקום השלישי והיה השיר השישי של סוויפט שנכנס לעשרת הגדולים במצעד.
השיר נשאר בעשירייה הראשונה במשך שבעה שבועות ובשאר המקומות במצעד במשך עשרים וארבעה שבועות.
השיר הגיע למעמד פלטינה מחומשת לפי איגוד תעשיית ההקלטות האוסטרלי (ARIA).
בניו זילנד הגיע השיר למקום הראשון והיה הראשון של סוויפט שהגיע להישג זה.
השיר הגיע למעמד פלטינה כפולה לפי איגוד תעשיית ההקלטות של ניו זילנד.
הווידאו קליפ לשיר יצא ב-30 באוגוסט 2012. הוא בוים על ידי דקלן וייטבלום, איתו עבדה סוויפט גם על הווידאו קליפים של "Mean" ו-"Ours".
הקליפ צולם כספר פופ-אפ במצלמת סוני מדגם F65 Cinealta בשוט ארוך ללא עריכה, וכולל את סוויפט בחמש תלבושות שונות.
הקליפ היה הראשון שהוצג ב-רזולוציית 4K.
סוויפט רצתה שהקליפ יהיה "מוזר כמו שהשיר נשמע" מטרה אותה השיגה באמצעות אנשים המחופשים לחיות יער המופיעים בו.
לפני יציאת הקליפ נתן ערוץ CMT הצצה בערוץ היוטיוב הרשמי שלו.
נכון לנובמבר 2016 לקליפ מעל 425 מיליון צפיות ביוטיוב.
הווידאו מתחיל כשסוויפט, לבושה בפיג'מה צבעונית, יושבת ליד החלון ומספרת על מערכת היחסים ההפכפכה שלה עם חברה לשעבר (בגילומו של נח מילס).
לאחר מכן הווידאו עוקב אחרי סוויפט כשהיא הולכת לסלון, שם נמצאת הלהקה שלה רוקדת כשהיא לבושה בתחפושות של בעלי חיים, ומתחילה לשיר את הפזמון.
משם לטלוויזיה בה נראית סוויפט אומרת "כאילו, אף פעם".
הקיר מאחורי הטלוויזיה נפתח וסוויפט מספרת שוב על מערכת היחסים הכושלת, עד שהיא מקבלת שיחה מהחבר לשעבר, שמתקשר ממועדון לילה.
סוויפט מנתקת את השיחה והאקס חוזר למועדון.
לאחר מכן נראים השניים מתווכחים במכונית וצועדים בפארק.
סוויפט נוטשת את החבר והולכת למיטתה, שם היא מספרת למישהו בטלפון על תסכולה ממערכת היחסים ועל כך שהיא והחבר לעולם לא יחזרו להיות יחד יותר.
הווידאו חוזר לסלון, שם סוויפט רוקדת עם הלהקה המחופשת כשלפתע מופיע ללא התראה האקס ומנסה לשכנע אותה לחזור אליו.
סוויפט טורקת בפניו את הדלת וחוזרת לחלון, נקודת הפתיחה של הקליפ, ושרה את השורה האחרונה בשיר.
ג'יימס מונטגומרי מ-MTV שיבח את הקליפ וקבע כי הוא "תענוג לצפייה".
ג'ים פרבר מניו יורק דיילי ניוז ציין לטובה את הטון ואת התנהגות של סוויפט בסרטון.
רולינג סטון ובילבורד העניקו לקליפ ביקורות חיוביות.
סוויפט הופיעה לראשונה עם השיר בטקס ה-VMA לשנת 2012, שנערך בסטייפלס סנטר שבלוס אנג'לס.
בפסטיבל iHeartRadio הופיעה סוויפט עם השיר בשנים 2012 ו-2014. סוויפט הופיעה עם השיר גם בתוכניות שונות בטלוויזיה - באנגליה, בגרמניה, בצרפת ובספרד.
בנוסף, סוויפט פתחה את טקס פרסי גראמי לשנת 2013 עם השיר.
השיר היה השיר שנעל את ההופעות בסיבוב ההופעות "The Red Tour".
בסיבוב ההופעות "The 1989 World Tour" הציגה סוויפט גרסת רוק חדשה לשיר, שכללה עיבוד מוזיקלי חדש לשיר והופעה חדשה.
גם בסיבוב ההופעות "Reputation Stadium Tour", סוויפט הופיעה עם השיר בגרסה משולבת עם הרצועה "This Is Why We Can't Have Nice Things".
הפופולריות לה זכה השיר הביאה לכך שאמנים רבים הוציאו לו גרסאות כיסוי.
בין האמנים ניתן למנות את הנסון, דה וקינס, בויס אווניו, אקסמפל, האקוובאטס ו-My First Story.
לשיר נעשו גם מספר פרודיות: הקאסט של שובר שורות העלה פרודיה לשיר ב-2012, כוכב היוטיוב שיין דוסון הוציא פרודיה לשיר כסינגל והעלה וידאו קליפ משלו לערוץ ורשת סקיי ניוז יצרה רמיקס מנאומיו של דייוויד קמרון בנוגע למשאל העם על עצמאות סקוטלנד (2014) כך שיאמר את מילות השיר.
אזורתאריך יציאהפורמטחברת תקליטיםמקורארצות הברית13 באוגוסט 2012רדיו שירים עכשוויים למבוגריםביג משין • ריפבליקכלל העולם14 באוגוסט 2012הורדה דיגיטליתביג משיןארצות הבריתרדיו להיטים עכשווייםביג משין • ריפבליקהממלכה המאוחדת19 באוגוסט 2012ביג משין • מרקוריארצות הברית21 באוגוסט 2012רדיו קאנטריביג משין4 בספטמבר 2012מהדורת תקליטור סינגל מוגבלתאיטליה7 בספטמבר 2012רדיו להיטים עכשווייםיוניברסלגרמניה28 בספטמבר 2012
(בעברית: אנחנו לעולם לא נחזור להיות ביחד (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט.
ההקלטה החוזרת של סוויפט לשירה "We Are Never Ever Getting Back Together" משנת 2012, היא הרצועה השמינית מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס.
"" כולל את אותן המילים, ההפקה והמכשור של "We Are Never Ever Getting Back Together" המקורי.
"" (בעברית: "אנחנו יכולות לעשות את זה!") היא כרזת תעמולה מתקופת מלחמת העולם השנייה שעוצבה על ידי המעצב הגרפי האמריקאי ג'יי הווארד מילר בשנת 1943 עבור תאגיד וסטינגהאוס אלקטריק כדימוי מעורר השראה להעלאת מורל העובדות.
ההנחה הרווחת היא שהכרזה מבוססת על תצלום שחור-לבן של פועלת בשם ג'רלדין הוף שצולמה במישיגן על ידי סוכנות ידיעות.
הכרזה הוצגה לזמן קצר בזמן מלחמת העולם השנייה.
היא התגלתה מחדש בראשית שנות ה-80 של המאה העשרים ושוכפלה בצורות רבות ואופנים שונים, לרוב תחת הכותרת "".
אך היא גם מקושרת ל"רוזי המסמררת" - אייקון תרבותי, פמיניסטי של אישה חזקה שתרמה למאמץ המלחמתי כפועלת.
לאחר הגילוי מחדש של הכרזה, ההנחה הרווחת הייתה שהתמונה נועדה לשמש כהשראה לנשים לצאת לעבודה ולהצטרף למאמץ מלחמתי.
אולם, במהלך המלחמה השימוש בכרזה היה רק במפעלי וסטינגהאוס אלקטריק והיא הוצגה במהלך חודש פברואר 1943 על מנת לעודד את הפועלות להתאמץ יותר, ולא נועדה לגיוס פועלות נוספות.
פמיניסטיות ואחרים השתמשו בדימוי המשדר עוצמה וביטחון בצורות רבות ומגוונות כגון העצמה, הסברה, פרסומות ופרודיות.
אחרי המתקפה היפנית על פרל הארבור, ממשלת ארצות הברית יצאה בקריאה למפעלים להגביר את הייצור של אמצעי לחימה.
באותה התקופה, האווירה במפעלים גדולים הייתה מתוחה בגלל הטינה שהשתרשה בין ההנהלה והאיגודים מקצועיים משנות ה-30. הנהלות של חברות כדוגמת ג'נרל מוטורס ביקשו לצמצם את מתיחויות העבר ולעודד עבודת צוות.
השמועות שאיגוד עובדי הרכב עומד לצאת בקמפיין יחסי ציבור הובילה את ג'נרל מוטורס לפרסם במהירות כרזת תעמולה המציגה פועל ומנהל מפשילים את שרוולים, מאוחדים במטרה לשמור על קצב קבוע של ייצור מלחמתי.
בכרזה נכתב: "ביחד נוכל לעשות זאת!
כרזות מסוג זה ביקשו להגביר את הייצור על ידי התחברות לממד הרגשי של הפועלים ותמיכתם במלחמה וגם למנוע מהממשלה להגביר את השליטה בייצור.
בשנת 1942, האמן ג' הווארד מילר נשכר על ידי הוועדה הפנימית להגברת הייצור המלחמתי של וסטינגהאוס אלקטריק לעצב סדרה של כרזות עבור עובדי המפעלים.
מטרת הכרזות הייתה להעלות את מורל העובדים, להפחית את ההיעדרויות, לשמור על שקט תעשייתי, למנוע שביתה במפעלים ולעודד דיאלוג בין העובדים להנהלה.
מילר עיצב מעל ל-42 כרזות.
כל כרזה פורסמה למשך שבועיים והוחלפה בכרזה הבאה בסדרה.
ברוב הכרזות הופיעו גברים והם הדגישו את התפקידים המסורתיים של נשים וגברים.
באחת הכרזות מתואר מנהל מחייך בחליפה עם הכיתוב "יש לך שאלות על עבודתך?...
הכרזה הוצגה בהתחלה רק בכמה מפעלי וסטינגהאוס במזרח פיטסבורג, פנסילבניה, והמערב התיכון.
שם היא הייתה אמורה להיות מוצגת במשך שבועיים החל מ-15 בפברואר 1943. המפעלים בהם הוצגה הכרזה ייצרו קסדות והועסקו בהם בעיקר נשים.
במהלך המלחמה הן ייצרו כ-13 מיליון קסדות.
במהלך מלחמת העולם השנייה הכרזה "" לא קושרה לשיר "רוזי המסמררת" "Rosie the Riveter" וכן לא לציור של נורמן רוקוול שהופיע על השער של Saturday Evening Post ביום הזיכרון (29 במאי 1943).
הכרזה שהופיעה בחלק ממפעלי וסטינגהאוס לא קבלה השראה מהנשים שזכו לכינוי "רוזי" והתגייסו לעבודה במפעלים להגברת הייצור של תוצרת צבאית.
לאחר שהוצגו כשבועיים בחלק ממפעלי החברה הכרזות נעלמו לכארבעה עשורים.
צילומים של פועלות, "רוזי" אחרות, נתלו, לעיתים קרובות, במפעלים.
משרד המידע המלחמתי של ארצות הברית (United States Office of War Information) ערך מסעות פרסום לגיוס תמיכה במלחמה אך "אנחנו יכולות לעשות זאת!" לא היה חלק ממנו .
אחרי המלחמה הציור של רוקוול נשכח בהדרגה מהזיכרון הציבורי מפני שהיה מוגן בזכויות יוצרים.
הציור המקורי נמכר ב-2002 בכמעט חמישה מיליון דולר.
לעומת זאת, הכרזה "" לא הייתה מוגבלת בזכויות יוצרים וזו אחת מהסיבות שהדימוי חזר לתודעה הציבורית.
ההנחה הרווחת כי מילר יצר את הכרזה "אנחנו יכולות לעשות זאת!" על בסיס תמונה של הפועלת ג'רלדין הוף שצולמה באן ארבור, מישיגן בתחילת 1942 כשהייתה בת 17. בתצלום הוף עומדת כששערה מכוסה בבנדנה ומפעילה מכונת הטבעה (metal-stamping machine).
הוף סיימה לעבוד במפעל כשבועיים לאחר תחילת עבודתה משום ששמעה שמכונת ההטבעה פצעה את ידה של המפעילה הקודמת, והיא לא רצתה להסתכן בכך שלא תוכל לנגן בצ'לו.
הוף מצאה עבודה משרדית במפעל אחר.
אם הצילום של הוף שימש השראה לכרזה של מילר, הוא נתן לצילום פרשנות משלו.
בכרזה יד ימין של הדמות מאוגרפת באגרוף קמוץ וידה השמאלית מפשילה את השרוול הימני.
מילר הפנה את ראשה של הוף והיא פונה אל הצופה.
כמו כן הדמות בכרזה שרירית יותר.
על צווארון החולצה נוסף הסמל של וסטינגהאוס.
הוף לא הייתה מודעת לכך שמילר עיצב, כנראה, את הכרזה בדמותה.
היא נישאה ב-1943 ונשאה את השם ג'רלדין דויל.
היסטוריון של וסטינגהאוס, צ'ארלס א.
רוץ', שהכיר את ג' הווארד מילר, מעריך שמילר לא השתמש בתמונה של הוף כהשראה משום שהאחרון לא השתמש בתמונות אלא במודלים חיים.
פני קולמן, מחברת הספר "רוזי המסמררת: נשים עובדות בעורף במלחמת העולם השנייה", אמרה שהיא ורוץ' לא יכלו לקבוע אם מילר ראה בכלל את התמונה של הוף.
ב-1982 הכרזה "" הוצגה מחדש בכתבה ב"וושינגטון פוסט" בנושא "כרזות אומנותיות בשירות הפטריוטיזם".
הכרזות שהוצגו בכתבה היו מהאוסף של הארכיב הלאומי.
בשנים שלאחר מכן, התנועה הפמיניסטית בחרה בכרזה כדימוי המשקף את רעיונותיה.
פמיניסטיות ראו בדמות עוצמה נשית.
ה"אנחנו" בססמה התפרש כ"אנחנו הנשים" המאוחדות יחד נגד המאבק באי השוויון המגדרי.
הדימוי של האישה בחולצת עבודה מיישירה מבט אל הצופה בשילוב הסיסמה "אנחנו יכולות לעשות!" משמש השראה וסמל לנשים ונערות ברחבי העולם.
במרץ 2014 כתב העת Smithsonian הדפיס את הכרזה על שער העיתון, שהכתבה המרכזית בו עסקה בכרזות בתקופת המלחמה.
השירות הבולאי האמריקאי יצר בפברואר 1999 בול דואר במחיר 33 סנט על בסיס הדמות בכרזה עם הכיתוב "נשים תומכות במאמץ המלחמתי".
דויל (הוף) קבלה מידה של חשיפה מהחיבור לדימוי האייקוני שבפוסטר.
מפעם לפעם היא הוזמנה על ידי היכל התהילה של הנשים במישיגן (Michigan Women's Hall of Fame) לחתום על כרזות.
בשעה שהכרזה המקורית עודדה נשים לצאת לעבודה ולהחליף את הגברים שגויסו, היא ככל הנראה, התבססה על תצלומה של הוף, עובדת שהתפטרה מעבודת צווארון כחול לאחר תקופה קצרה.
בנוסף, הפרשנות הפמיניסטית המחודשת שניתנה לכרזה שונה מהמשמעות המקורית, שנועדה להעלות את המורל ולהגביר את היעילות של העובדים.
כיום הדימוי מוכר מאוד ברחבי העולם, הרבה מעבר למטרה המקורית שלו בתקופת מלחמת העולם השנייה.
הוא מופיע על חולצות, ספלים, קעקועים ומגנטים למקרר.
עד כדי כך תפוצתו רחבה שהוושינגטון פוסט הכריז על דמות האישה עם האגרוף המונף כמזכרת "עם הדימוי המשומש ביותר" בוושינגטון די.
הכרזה הייתה חלק ממסעי הבחירות האזורים של שרה פיילין, רון פול והילרי קלינטון.
כמו כן, נעשה שימוש בדימוי גם על ידי תאגידים ששילבו אותו, בין השאר, בפרסומות לחומרי ניקוי.
חברת Clorox אף הגדילה לעשות והוסיפה לאצבעה של האישה טבעת נישואים בדימוי ששולב בפרסומות.
גרסה אמריקאית נוספת של הפוסטר מציגה את מארג' סימפסון המאגרפת את ידה הימנית על שער המגזין Utne Reader.
כאשר שג'וליה גילארד התמנתה לראשת הממשלה הראשונה באוסטרליה ביוני 2010, אמן רחוב האוסטרלי הקרוי Phoenix שילב את פניה של גילארד בתוך כרזה "".
ישנן פרודיות רבות על הדימוי אשר רבות מהן נעשו בשילוב דמויות של ידוענים ואף דמויות פיקטיביות.
הכרזה הותאמה גם לעידוד עריכה בויקיפדיה שהכיתוב הוחלף מ־ ל־ (אנחנו יכולות ל[ערוך]!) במטרה לעודד נשים לערוך בוויקיפדיה ולצמצם הפער המגדרי בקרב העורכים.
המילה edit נתונה בסוגריים מרובעים בדומה לכפתור העריכה בוויקיפדיה.
We Are Born (בעברית: אנו נולדים) הוא אלבום האולפן החמישי של הזמרת האוסטרלית סיה פרלר.
האלבום יצא ב-18 ביוני 2010. הסינגל הראשון מתוך האלבום: "You've Changed", יצא לאור ב-28 בדצמבר 2009. האלבום זכה בטקס "ARIA Music Awards" בשנת 2010, באלבום הפופ הטוב ביותר.
We Are Born, נכנס למקום ה-2 במצעד האלבומים האוסטרלי, בארצות הברית האלבום נכנס למקום ה-37 במצעד בילבורד הוט 100. בנוסף האלבום גם הגיע למקום ה-74 על תרשים האלבומים בבריטניה.
האלבום מכר 35,000 עותקים בתרשימים האוסטרלי בשנת 2011.
בשנת 2010 פרלר הייתה מועמדת בטקס: "APRA Music Awards", לאלבום השנה וקליפ השנה: "Clap Your Hands", פרלר זכתה באותו ערב עם הסינגל בקליפ השנה.
בנוסף האלבום היה מועמדת בטקס: "J Award" ב-26 ביולי 2010.
You've Changed - הסינגל הראשון מהאלבום, יצא ב-28 בדצמבר 2009.
Clap Your Hands - הסינגל השני מהאלבום, יצא ב-13 באפריל 2010.
Bring Night - הסינגל השלישי מהאלבום, יצא ב-10 בספטמבר 2010.
WeWork היא חברה ציבורית אמריקאית המספקת שירותים של משרדים וחללי עבודה גמישים ליזמים, סטארטאפים, ועסקים בגדלים שונים.
החברה נוסדה בשנת 2010 ומשרדיה ממוקמים בניו יורק שבארצות הברית.
במאי 2008, אדם נוימן ומיגל מקלבי הקימו את GreenDesk, "שטח עבודה שיתופי ירוק" בברוקלין.
בשנת 2010, נוימן ומקלבי מכרו את העסק והקימו את הסניף הראשון של WeWork בשכונת סוהו שבניו יורק.
ההקמה הייתה בזכות איש הנדל"ן החרדי יואלי שרייבר.
רבקה נוימן בת זוגו של אדם נוימן, שימשה כמנהלת מותג ומנהלת האימפקט הראשית של החברה.
רבקה נוימן פיקחה על תוכנית החינוך "WeGrow", שהקימה החברה.
עם המשקיעים בחברה נמנים ג'יי פי מורגן צ'ייס, גולדמן זקס ועוד.
ב-9 במרץ 2016 הכריזה החברה על גיוס 430 מיליון דולר, עם הערכת שווי של כ-16 מיליארד דולר.
בפברואר 2017 נודע כי תאגיד ההשקעות סופטבנק השקיע בחברה ארבעה מיליארד דולר, לפי שווי מוערך של כ-20 מיליארד דולר.
ביולי 2017 גייסה החברה 500 מיליון דולר בהובלת האני-קפיטל וסופטבנק למטרות התרחבות הפעילות בסין.
בשנת 2019 נקלעה החברה למשבר.
שווי ההנפקה המוערך של החברה עמד בינואר 2019 על 47 מיליארד דולר, ובסמוך למועד ההנפקה המתוכנן, שווי ההנפקה ירד לטווח של 20–30 מיליארד דולר.
עקב כך, ההנפקה שתוכננה לספטמבר 2019 נדחתה לזמן בלתי ידוע.
יומיים לאחר כישלון ההנפקה הודיע נוימן על פרישתו מתפקיד המנכ"ל.
מהלך זה מגיע לאחר טענות על התנהלותו הבלתי-הולמת וניהול כושל של החברה, ובעקבות פרסום תחקיר בוול סטריט ג'ורנל לפיו נוימן השכיר לחברה נכסים שבבעלותו.
את תפקיד המנכ"ל מילאו באופן זמני סבסטיאן גאנינגהם (המשנה ליו"ר) וארטי מינסון (סמנכ"ל כספים).
בפברואר 2020 מונה סנדיפ מתראני למנכ"ל החברה.
במרץ 2021 הודיעה החברה שבכוונתה להפוך לחברה ציבורית דרך מיזוג עם חברת רכישה למטרות מיוחדות (SPAC), לפי שווי של תשעה מיליארד דולר.
ב-21 באוקטובר החל המסחר במניות החברה בבורסה לניירות ערך בניו יורק.
במאי 2023 התפרסמו תוצאותיה הכספיות של החברה, בעקבותיה התפטר מנכ"ל החברה סנדיפ מטראני ולאחריו סמנכ"ל הכספים אנדרה פרננדרס.
את מטראני החליף דייוויד טולי כמנכ"ל זמני.
בעקבות כך נרשמו מגמות קריסה של כ-96% בסיכום 12 חודשים.
בדוחות החברה באוגוסט 2023 נכללה הערת עסק חי.
ב-31 באוקטובר 2023 הודיעה החברה על כוונתה להגיש בקשה לפשיטת רגל, ובעקבות הודעה זו צללה מניית החברה ב-32 אחוזים.
ב-7 בנובמבר 2023 הגישה החברה לבית המשפט בניו ג'רזי בקשה להגנה מפני פשיטת רגל.
ביוני 2024 הופסק הליך פשיטת הרגל של החברה.
בו זמנית, הודיעה על מנכ"ל חדש לחברה, ג'ון סנטורה, המנכ"ל הרביעי בחמש שנים.
חברת ההחזקות אמפא, המשמשת משנת 2021 כזכיינית WeWork בישראל, נכון לשנת 2023 מפעילה 15 מתחמים בערים תל אביב, חיפה, ירושלים, רמת גן, הרצליה ובאר שבע.
"We'll Meet Again" הוא שיר בריטי משנת 1939, בביצועה של הזמרת ורה לין, שהפך לאחד מסמלי מלחמת העולם השנייה בבריטניה.
מילות השיר נכתבו על ידי יואי צ'ארלס (Hughie Charles) והולחנו על ידי רוס פרקר (Ross Parker).
השיר מביע בשם אומרו תקווה וביטחון בפגישה מחדש בעתיד עם אנשים קרובים.
ככזה הוא דיבר מאוד ללבם של החיילים שיצאו אל סכנות המלחמה וללבם של קרוביהם שנשארו מאחור בחרדה לשלומם.
ב-1943 הופק סרט קולנוע מוזיקלי באותו שם בכיכובה של ורה לין.
מאז המלחמה זכה השיר למספר רב של ביצועים מפי זמרים שונים וביניהם אנגלברט המפרדינק, בני גודמן, בארי מנילו, ג'ולי אנדרוז, ג'וני קאש, פרנק סינטרה ורוד סטיוארט.
הוא גם זכה לעשרות אזכורים בסרטי קולנוע ובתוכניות טלוויזיה.
אחד הידועים שבהם היה השמעת השיר בסצנת הסיום של הסרט דוקטור סטריינג'לאב.
השיר הוזכר גם בשיר בשם "Vera" מהאלבום "The Wall" של להקת פינק פלויד.
ב-1982 היה שם השיר גם לשמה של סדרת דרמה טלוויזיונית בהפקת ה-BBC, בכיכובה של סוזנה יורק, המתרחשת על רקע מלחמת העולם השנייה.
ורה לין שרה את השיר בלונדון ב-2005 במסגרת האירועים לציון מלאת 60 שנים לסיום המלחמה.
עשר שנים לאחר מכן שרו את השיר הזמרים קתרין ג'נקינס ואלפי בו בסופו של קונצרט חגיגי בלונדון לציון 70 שנים לסיום המלחמה באירופה.
בשנת 2009 יצא לאור תקליטור אוסף של שירי ורה לין, אשר נקרא על שם השיר.
התקליטור הגיע למקום הראשון במצעד המכירות בבריטניה.
wc היא פקודה במערכות ההפעלה יוניקס, הסופרת מילים מתוך קובץ ומציגה את הפלט במספר דרכים שונות.
השימוש הסטנדרטי בפקודת wc, סופר המילים, הוא כדלקמן:
בקובץ הנבחר בדוגמה 68 שורות, 170 מילים ו-1473 אותיות.
במקרה של יותר מקובץ אחד, תוצאה תחבר ותציג את ערכם של שני הקבצים יחד:
ניתן לשלב ערכים נוספים כדי לקבל תוצאה רצויה:
wc -l filename - יציג את מספר השורות.
wc -c filename - יציג את מספר האותיות.
wc -w filename - יציג את מספר המילים.
man wc - יציג את ספר הוראות של פקודה זו.
We Can't Stop (בעברית: אנחנו לא יכולים להפסיק) הוא שיר של הזמרת האמריקאית מיילי סיירוס.
השיר יצא לאור ב-3 ביוני 2013 כסינגל הראשון מתוך האלבום הרביעי של סיירוס, Bangerz.
במהלך טקס הפרסים של בילבורד 2013, הודיעה סיירוס שהשיר יצא ב-3 ביוני 2013.
הקליפ לשיר בוים על ידי דיאן מרטל.
ב-19 ביוני 2013 הוא יצא לאור ובתוך 24 השעות הראשונות שלו, זכה להצלחה גדולה וצבר 10.7 מיליון צפיות.
נכון לאפריל 2017, השיר צבר 767 מיליון צפיות ולמעלה מ-2.8 מיליון לייקים.
בקליפ ניתן לראות שיש מסיבה ושהאורחים עושים פעולות כגון: הרכבת גולגולת מצ'יפס ובעיטה בה, יצירת הר שעשוי מלחם לבן ושחייה בבריכה.
הווידאו קליפ הועמד לפרסים רבים וקיבל כ-4 מועמדויות לפרסי ה-VMA (ביניהן "הקליפ הנשי הטוב ביותר") ול-"פרס המוזיקה של יוטיוב לווידאו השנה", "פרס מוזיקת העולם לקליפ הטוב ביותר בעולם".
ברשימה של עשרת סרטוני המוזיקה הטובים ביותר של 2013, רולינג סטון הציב את השיר במקום הראשון.
נכון ל-8 באוקטובר 2021, הקליפ לשיר חצה את רף ה-900 מיליון צפיות ביוטיוב והופך לשירה השני של סיירוס שעושה זאת.
ביום יציאתו של הסינגל השני מתוך האלבום, "Wrecking Ball", הופיעה סיירוס עם השיר בשיתוף הזמר רובין ת'יק בטקס פרסי ה-VMA.
הופעה זו גרמה לביקורות חריפות שהוטחו נגד סיירוס על התנהגותה הפרובקטיבית וגררה תלונות לערוץ MTV.
על פי התלונות, במהלך ההופעה הייתה לבושה סיירוס בלבוש חושפני, ביצעה אקטים בעלי מיניות וולגרית ורקדה בצורה פרובוקטיבית.
השיר זכה להצלחה רבה במצעדים ובמכירות והיה במקום הראשון בבריטניה, ניו זילנד, וסקוטלנד ובעשרת המובילים בעוד 15 מצעדים נוספים בהם מצעד הבילבורד שבו הגיע למקום השני.
בארצות הברית קיבל תואר 5 פלטינות לאחר שמכר כ-5,000,000 עותקים ובשוודיה ואוסטרליה קיבל פלטינה משולשת גם כן.
בקנדה מכר כ-320,000 עותקים והגיע למעמד פלטינה מרובעת.
בבריטניה, מקסיקו, ניו זילנד, ונצואלה, ודנמרק הגיע למעמד פלטינה.
באוסטריה, גרמניה, איטליה, ושווייץ קיבל תואר זהב.
We Are Number One (בדיבוב העברי של ערוץ הופ!
וערוץ היוטיוב WinxClub63 נקרא צוות נבלים) הוא שיר מתוכנית הטלוויזיה האיסלנדית לילדים "נווה עצלנות", שהולחן על ידי מוני סבאוורסון.
השיר נכלל בפרק השנים עשר של העונה הרביעית שנקרא "נבחרת החלומות של רובי", שהוא הפרק מספר 103 בסך הכל.
השיר זכה לפופולריות בספטמבר 2016 כאשר רמיקס שלו הועלה אל ערוץ היוטיוב SiIvaGunner, ובמהרה הפך לתופעת אינטרנט.
פרודיות נוספות של השיר הועלו לאחר מכן וכן גרסאות כיסוי של להקות, כגון "רדיואקטיב צ'יקן האדס (Radioactive Chicken Heads)" שביצעה אותו בסגנון סקא פאנק.
לשיר הנושא המקורי יש מעל ל-108 מיליון צפיות ביוטיוב נכון ל-7 במרץ 2021, והוא הסרטון הכי נצפה בערוץ היוטיוב של נווה עצלנות.
"We Belong Together" (בעברית: "אנחנו שייכים יחד") הוא שיר של הזמרת מריה קארי.
השיר יצא כסינגל השני מתוך אלבומה התשיעי The Emancipation of Mimi, ב-29 במרץ 2005 על ידי חברת התקליטים איילנד רקורדס.
השיר נכתב על ידי קארי עצמה, ג'רמיין דופרי, מנואל סיל, ג'ונטה אוסטין, קנת' אדמונדס, דארנל בריסטול, בובי וומאק, פטריק מוטן וסנדרה סולי והופק על ידי השלושה הראשונים.
מבחינה מוזיקלית השיר בנוי ממנגינת פסנתר פשוטה עם צלילים שחוזרים על עצמם.
מבחינה לירית השיר מדבר על אישה שנואשת לבן זוגה לשעבר.
בעקבות הירידה שלה בפופולריות בין 2001 ל-2005 מבקרי המוזיקה כינו את השיר הזה כשיר הקאמבק שלה.
ארגוןרשימהמיקוםמקורבילבורד500 שירי הפופ של כל הזמנים199
בנוסף הוא הביא לשבירת שיא נוסף של הזמרת בכך שהפך לשיר ה-16 שלה שהגיע למקום הראשון בארצות הברית.
הוא שהה 14 שבועות במקום הראשון בארצות הברית מה שהופך אותו לשיר השני ששהה הכי הרבה שבועות במקום הראשון במצעד בהיסטוריה.
ואף דורג השיר במקום הראשון במצעד העשור של ארצות הברית, במקום ה-11 במצעד כל הזמנים של ארצות הברית ובמקום ה-9 ברשימת השירים הפופולריים ביותר בכל הזמנים.
בנוסף הוא שבר שיא ברדיו בכך שצבר את כמות המאזינים הגדולה ביותר ביום אחד ובשבוע אחד.
הצלחתו האדירה של השיר הביאה לכך שהגיע למקום הראשון גם באוסטרליה, למקום ה-2 בניו זילנד, למקום ה-4 במצעד האירופאי הכללי, ולמקום ה-2 בבריטניה.
מכירות השיר עומדות נכון להיום על כ-5 מיליון עותקים מה שהופך אותו לאחד מהשירים הנמכרים ביותר בכל הזמנים.
הקליפ הוא המשך ל-"It's Like That", בו קארי נראית במסיבת רווקות בסופה היא לוכדת את תשומת לבו של גבר צעיר והוא את שלה.
בקליפ של "We Belong Together" היא מתחתנת עם גבר שמבוגר ממנה בעוד הגבר הצעיר מהקליפ הקודם מביט בהם בקנאה.
לבסוף, קארי מחליטה להיות עם הגבר הצעיר ולעזוב את הגבר המבוגר והקליפ מסתיים בכך שהשניים בורחים ביחד מהחתונה.
עם יציאת הקליפ היו שמועות כי הקליפ למעשה קשור לנישואיה לבעלה לשעבר טומי מוטולה.
על מנת לקדם את השיר ביצעה אותו קארי בכמה מקומות שונים: טקס פרסי הסרטים של MTV, טקס ה-VMA, מצעד יום העצמאות האמריקאי, בתוכנית האירוח של אופרה וינפרי, ובטקס פרסי הגראמי.
באירופה הופיעה קארי עם השיר בפסטיבל Live 8, באירוע הצדקה "Fashion Rocks" ובטקס פרסי במבי בגרמניה.
בנוסף גם היא ביצעה את השיר בשניים מסיבובי ההופעות שלה.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה 4×4,000,000בריטניה (BPI)פלטינה600,000ניו זילנד (RMNZ)זהב5,000 מכירות + הזרמת מדיה בלבד
We're Going to Hang out the Washing on the Siegfried Line ("נתלה את הכביסה על קו זיגפריד") הוא שיר היתולי באנגלית שחובר בימי המלחמה המדומה בחודשים הראשונים של מלחמת העולם השנייה.
פזמון השיר מבוסס על משחק מילים בין "קו זיגפריד" לבין clothesline, שפירושו חבל כביסה, ומילולית: "קו בגדים".
השיר נכתב על ידי המשורר האירי ג'ימי קנדי (Jimmy Kennedy) בעת ששירת כקצין בחיל המשלוח הבריטי בצרפת.
הוא חיבר אותו במטרה ללגלג על קו זיגפריד - קו הביצורים הגרמני בגבול גרמניה-צרפת שמולו ניצבו חיילי בעלות הברית, וכדי לרומם את מוראל החיילים והציבור בעורף.
מלחין השיר היה מייקל קאר (Michael Carr).
השיר בוצע בקונצרט גדול שנערך בבסיס צבאי בלונדון ב-17 באוקטובר 1939 על ידי הזמרת אדלייד הול (Adelaide Hall) בליווי תזמורתו של אנונציו מנטובאני (Annunzio Paolo Mantovani).
הקונצרט שודר על ידי ה-BBC וצילום יומן קולנוע שלו השתמר ונחשב לצילום המוקדם ביותר של אמן המבצע את השיר.
השיר זכה בימי במהלך המלחמה לביצועים של אמנים בולטים, וביניהם ארתור אסקי (Arthur Askey), פלנגן ואלן (Flanagan and Allen) וורה לין.
צמד הלזלים (The Two Leslies) חיברו לשיר קדימון בנוסח של מכתב שכותב חייל בצרפת לאמו וכן מספר שורות נוספות.
לאחר המערכה על צרפת ועל ארצות השפלה, שהסתיימה בתבוסת בעלות הברית, חוברה פרודיה בגרמנית על השיר.
"We Didn't Start the Fire" (בעברית: "לא הצתנו את האש") הוא שיר של הזמר האמריקני בילי ג'ואל שיצא ב־1989. השיר מסכם ברמיזות קצרות את מאה האירועים המרכזיים שאירעו בעולם בין שנת 1949, שנת לידתו של ג'ואל, לשנת 1989, אז יצא השיר באלבומו Storm Front .
השיר היה מועמד לפרס גראמי לאלבום השנה.
השיר היה גם להיט מספר 1 בארצות הברית בסוף 1989.
את הווידאו קליפ והמוזיקה לסינגל ביים כריס בלום.
הקליפ מתחיל עם זוג נשוי טרי הנכנסים למטבח בסגנון שנות הארבעים, הוא ממשיך ומציג אירועים בחיי ביתם בארבעת העשורים הבאים כולל תוספת של ילדים, צמיחתם, בהמשך גם נכדים ומותו של אבי המשפחה בסופו של דבר.
חלוף הזמן מתואר גם על ידי שיפוץ תקופתי ושדרוגי המטבח, בעוד בילי ג'ואל בלתי משתנה נראה ברקע.
אף על פי שהמילים בשיר נאמרים בקיצור עם כמה אנשים ואירועים המוזכרים במילה אחת כל אחד, יש הסכמה רחבה על משמעות המילים והאירועים - המילים המודגשות להלן הן מילות השיר.
האירועים הבאים מופיעים לפי סדר הופעתם בשיר, שהוא כמעט כולו כרונולוגי.
הליריקה לכל אירוע אינדיבידואלי קצרה והאירועים מנוקבים על ידי המקהלה ואלמנטים ליריים אחרים.
הרשימה הבאה כוללת שמות ארוכים יותר ותיאוריים יותר לשם הבהרה.
אירועים ממגוון הקשרים - כמו בידור פופולרי, פרשיות חוץ וספורט מתערבבים, ומעניקים רושם לתרבות הזמן בכללותו.
ישנם 119 פריטים המופיעים בשיר ושהעיקריים בהם מופיעים להלן.
הארי טרומן הפך לנשיא ארצות הברית לאחר שנבחר בשנת 1948 לכהונתו השנייה והאחרונה, קודם לכן הוא הושבע לאחר מותו של פרנקלין דלאנו רוזוולט.
הוא אישר את הטלת פצצות אטום על הירושימה ונגסאקי ביפן במהלך מלחמת העולם השנייה, ב־6 וב־9 באוגוסט 1945, בהתאמה.
דוריס דיי מככבת בסרטים של אותה השנה.
סרט הבכורה שלה משנת 1948 שבר באותה השנה את הקופות והגיע למיקומי שיא.
סין האדומה: המפלגה הקומוניסטית של סין מנצחת במלחמת האזרחים הסינית, ומקימה את הרפובליקה העממית של סין
ג'וני ריי: זמר הרוק אנד רול חותם על ההסכם הראשון שלו עם תקליטי אוקה
סאות' פסיפיק: מחזה מוזיקלי מוצג בברודוויי, בשבעה באפריל
וולטר וינצ'ל: שדר רדיו וכותב בעיתון, מקבל את הקרדיט על המצאת מדור הרכילות
ג'ו דימאג'יו: שחקן בייסבול חותם על חוזה שיא של 100,000$ עם הניו יורק יאנקיז
ג'ו מקארתי, סנטור אמריקאי, זוכה לתשומת לב לאומית כאשר הוא מתחיל את מסע האנטי-קומוניזם שלו בנאום יום לינקולן .
ריצ'רד ניקסון נבחר לראשונה לסנאט של ארצות הברית.
(ניקסון מוזכר פעמיים בשמו, בבחירתו לסנאט בשנת 1950 יחד עם בחירותיו לנשיאות בשנת 1968)
סטודיבייקר, חברת מכוניות פופולרית שהייתה אחת מהגדולות בעולם נקלעת לקשיים כלכליים עצומים בהיקפם ומתחילה את הנפילה הכספית שלה.
הטלוויזיה הופכת לנפוצה ברחבי אירופה וצפון אמריקה.
צפון קוריאה ודרום קוריאה מתחילים במלחמה לאחר שכוחות מהצפון זורמים דרומה בתאריך ה-25 ביוני, קרב זה פותח בעצם את אירועי מלחמת קוריאה.
מרילין מונרו מופיעה בחמישה סרטים מפורסמים באותה השנה.
יוליוס ואתל רוזנברג, זוג יהודים אמריקאים שנעצרו בשנת 1950 והורשעו בריגול למען ברית המועצות בעוון מסירת סודות אטום באותה השנה.
"H-Bomb": ארצות הברית נמצאת בעיצומה של פיתוח פצצת המימן כנשק גרעיני; הפצצה נבחנה לראשונה בסוף שנת 1952.
שוגר ריי רובינסון, מתאגרף אמריקאי מקצועני, מנצח את ג'ייק למוטה לראשונה מזה שנים רבות.
פאנמונום , כפר הגבול בין קוריאה הדרומית לקוריאה הצפונית, הוא המקום המשמש לשיחות ההפוגה בין הצדדים הלוחמים במלחמת קוריאה.
מרלון ברנדו מועמד לפרס אוסקר לשחקן הטוב ביותר על תפקידו בסרט "חשמלית ושמה תשוקה".
המלך ואני, המחזמר מאת רוג'רס והמרשטיין, נפתח לראשונה בברודוויי ב־29 במרץ.
התפסן בשדה השיפון, רומן שנוי במחלוקת מאת ג'יי די סלינג'ר רואה אור באותה השנה בנוסף לפרקים ממנו שפורסמו עוד קודם לכן בכתב עת מפורסם.
דווייט אייזנהאואר נבחר לראשונה כנשיא ארצות הברית, וזוכה בהפרש של 442 עד 89 קולות בבחירות לנשיאות.
החיסון למחלת הפוליו נבדק לראשונה באופן פרטי על ידי יונה סאלק.
אנגליה מקבלת מלכה חדשה: אליזבת השנייה יורשת את כס המלכות עם מות אביה, המלך ג'ורג' השישי, ומוכתרת בשנה הבאה למלכת הממלכה המאוחדת.
רוקי מרציאנו, מתאגרף אמריקאי ממוצא איטלקי מנצח את ג'רזי ג'ו וולקוט , והופך לאלוף האגרוף העולמי במשקל כבד.
ג'ורג' סנטיאנה, פילוסוף, מסאי, משורר וסופר, נפטר ב־26 בספטמבר.
יוסיף סטלין, מנהיג ברית המועצות, נפטר ב־5 במרץ.
גאורגי מקסימיליאנוביץ' מלנקוב הופך למנהיג ברית המועצות במקומו של סטלין במשך שישה חודשים לאחר מותו.
מלנקוב המשיך את מסע הטיהורים של סטלין, אך נוהג דומה נחסך על ידי יורשו, ניקיטה חרושצ'וב.
גמאל עבד אל נאצר משמש ככוח האמיתי העומד מאחורי האומה המצרית החדשה כשר הפנים של מוחמד נגיב.
סרגיי פרוקופייב, המלחין הרוסי הלאומי, נפטר ב־5 במרץ, באותו היום בו נפטר סטלין.
ויטרופ רוקפלר ואשתו ברברה בגירושים שמקבלים יחסי ציבור, הם מסוכמים ב-1954 בשווי 5.5 מיליון
רועי קמפנלה, שחקן בייסבול איטלקי-אמריקני/אפריקני-אמריקאי המשחק עבור קבוצת ברוקלין דודג'רס, זוכה בפעם השנייה בפרס השחקן המוערך ביותר בליגה הלאומית.
הגוש הקומוניסטי: המרד בשנת 1953 במזרח גרמניה נמחץ על ידי קבוצת הכוחות הסובייטיים בגרמניה.
רוי כהן מתפטר ממשרתו כיועצו הראשי של ג'וזף מקארתי ונכנס לתרגול פרטי עם נפילתו של מקארתי.
חואן פרון מבלה את השנה המלאה האחרונה שלו כנשיא ארגנטינה לפני ההפיכה בספטמבר 1955.
ארטורו טוסקניני נמצא בשיא תהילתו כמנצח, ומופיע בקביעות עם התזמורת הסימפונית NBC ברדיו הלאומי של ארצות הברית.
דיין ביין פו נופל: דיין ביין פו, מחנה צרפתי-וייטנאמי נופל לכוחות הוייט מין בפיקודו של וו נגויין גיאפ, ומסמל את סיומה של אינדוקינה הצרפתית, הקרב הוביל ליצירת צפון וייטנאם ודרום וייטנאם כמדינות נפרדות.
Rock Around the Clock הוא שיר רוק אנד רול שנכתב על ידי מקס פרידמן וג'יימס מאיירס באותה השנה והגיע למקום הראשון במצעד הסינגלים הבריטי ובמצעד האמריקני.
אלברט איינשטיין נפטר באותה השנה בתאריך 18 באפריל והוא בן 76.
ג'יימס דין, שחקן אמריקאי מצליח משיג הצלחה עצומה עם הסרט "קדמת עדן", הוא מועמד לפרס האוסקר לשחקן הטוב ביותר, ונפטר בתאונת דרכים ב־30 בספטמבר בגיל 24.
"לברוקלין יש קבוצה מנצחת": הברוקלין דודג'רס זוכים בסדרת העולמות הראשונה והיחידה שלהם לפני שעברו ללוס אנג'לס.
דיווי קרוקט: תוכנית מצליחה בערוץ דיסני
פיטר פן: שנה לאחר שאולפני האנימציה של וולט דיסני שחררו עיבוד אנימציה למחזה מאת ג'יימס מתיו ברי, מחזמר הבמה משנת 1954 באותו שם בכיכובה של מרי מרטין משודר ב-NBC בשידור חי ובצבע.
אלביס פרסלי חותם הסכם עם חברת תקליטי RCA בתאריך 21 בנובמבר, הוא החל בקריירת הפופ שלו, ומתחיל להרוויח מוניטין כ"מלך הרוק אנד רול".
דיסנילנד נפתח בארצות הברית בתאריך 17 ביולי 1955 כפארק השעשועים הראשון של וולט דיסני.
בריז'יט בארדו מופיעה בסרט המיינסטרים הראשון שלה
בודפשט מוכרזת באופן רשמי כעיר הבירה של הונגריה וכאתר המהפכה ההונגרית בשנת 1956.
אלבמה היא האתר של חרם האוטובוסים על מונטגומרי, חרם שהוביל בסופו של דבר להסרת חוקי הגזע האחרונים בארצות הברית.
רוזה פארקס ומרטין לותר קינג עומדים בראש המחאות.
ניקיטה חרושצ'וב משמיע את נאומו הסודי המפורסם המגנה את פולחן האישיות של סטלין ב־25 בפברואר, הנאום הופץ ברחבי העולם כשנתיים מאוחר יותר וגרם לסערה עצומה.
הנסיכה גרייס מופיעה בסרטה האחרון, "החברה הגבוהה", ומתחתנת עם הנסיך רנייה השלישי, נסיך מונקו.
פייטון פלייס, הרומן הנמכר ביותר של גרייס מטאליוס, יוצא לאור.
אף שהוא קל בהשוואה לסטנדרטים של ימינו, הוא זעזע את הערכים השמרניים של שנות החמישים.
צרה בסואץ: משבר סואץ מתהווה כאשר מצרים מלאימה את תעלת סואץ ב־29 באוקטובר, פעולה זאת גרמה לבסוף לפתיחת "מבצע קדש".
ליטל רוק, שבארקנסו ארצות הברית הוא אתר הפיגוע נגד האינטגרציה, שכן המושל אורוול פאוב עוצר את "התשעה מליטל רוק" מללמוד בבית הספר התיכון המרכזי של ליטל רוק והנשיא אייזנהאואר מפריש את האוגדה ה-101 המוטסת כדי ללוות אותם.
בוריס פסטרנק, הסופר הרוסי המפורסם, מפרסם את הרומן רב המכר שלו "דוקטור ז'יוואגו".
מיקי מנטל, שחקן בייסבול אמריקאי מפורסם נמצא בשיא הקריירה שלו ומתפרסם בתור הידוען של הניו יורק יאנקיז וככלל הכוכב של הליגה האמריקאית זו השנה השישית ברציפות.
ג'ק קרואק, הסופר האמריקאי מוציא לאור את רומן המפורסם שלו "בדרכים", הרומן שנכתב באפריל 1951, וראה אור ב-1957 נחשב לאחת מאבני היסוד של דור הביט (Beat Generation).
ספוטניק הופך להיות הלוויין המלאכותי הראשון, שהושק על ידי ברית המועצות ב־4 באוקטובר, ומסמן את תחילת המרוץ לחלל.
צ'ו אן-לאי, ראש ממשלת הרפובליקה העממית של סין, שורד ניסיון התנקשות במטוס שבו טס לקשמיר.
הגשר על הנהר קוואי, עיבוד לרומן בשם דומה משנת 1954, שוחרר ומקבל שבעה פרסי אוסקר, כולל על התסריט הטוב ביותר.
הסרט נחשב לאחד מהסרטים המצליחים ביותר בכל הזמנים.
לבנון נקלעת למשבר פוליטי ודתי שכרוך בסופו של דבר בהתערבות מצידה של ארצות הברית.
שארל דה גול נבחר לנשיא הראשון של הרפובליקה החמישית הצרפתית לאחר המשבר האלג'יראי .
הבייסבול בקליפורניה מתחיל כשברוקלין דודג'רס וקבוצת "ענקי ניו יורק" עוברים לקליפורניה והופכים לבני הזוג לוס אנג'לס דודג'רס וסן פרנסיסקו ענקים, בהתאמה.
הם הקבוצות הראשונות בבייסבול של המייג'ור ליג מערבית לקנזס סיטי.
רצח סטארקוויטר: מעשה הרצח של צ'ארלס סטארקווידר, בו הוא הרג אחד-עשר בני אדם, רובם בלינקולן שבנברסקה בין 25 ל-29 בינואר לפני שנמלט ונלכד במאנטה מסיבי שבדאגלס, ויומינג, מזעזע את האומה האמריקאית.
ילדים מתלידומיד: נשים הרות רבות הנוטלות את התרופה "תלידומיד" יולדות ילדים עם מומים מולדים במה שהופך להיות אחת המחלות הגדולות באותן השנים.
באדי הולי נהרג בהתרסקות מטוס בתאריך ה-3 בפברואר עם ריצ'י ואלנס ו"הבופר הגדול", ביום שהשפיע רבות על הרוק אנד רול ותרבות הנוער.
בן חור, סרט אמריקאי מאת ויליאם ויילר/רימייק לסרט בעל אותו השם משנת 1907 המבוסס על ספרו של לואיס וולאס "בן חור", שראה אור בשנת 1880 יוצא לאור באותה השנה וזוכה באחת עשרה פרסי אוסקר.
קוף החלל: על סיפונה של הטיסה יופיטר "AM-18" ו-"Miss Baker" הופכים לשתי החיות הראשונות ששוגרו על ידי נאס"א לחלל וחזרו לכדור הארץ בחיים.
ארגוני המאפיה הופכים למרכז תשומת הלב של ה-FBI ותשומת הלב הציבורית גורמת לחברות הפשע המאורגן בארצות הברית להתחזק אף יותר למגנת ליבם של אנשי הממשל.
הולה הופ, חישוקי צעצוע לילדים מגיעים למכירות של 100 מיליון דולר כמאפיין הצעצועים האחרון.
פידל קסטרו עולה לשלטון לאחר המהפכה בקובה ומבקר בארצות הברית בהמשך אותה שנה בסיבוב הופעות לא רשמי בן שתים-עשרה יום.
אדזל:הייצור של הרכב שהשקיעו בפרסומו נעצר לאחר שלוש שנים לאחר שכשל במכירות, דבר שעולה פורד 250,000,000$
U-2: מטוס ריגול אמריקאי מסוג U-2 שהוטס על ידי פרנסיס גארי פאוורס הופל מעל ברית המועצות, וגרם למשבר ה-U-2 של 1960.
לי סינג-מן חולץ על ידי ה-CIA לאחר שנאלץ להתפטר מתפקידו כמנהיג דרום קוריאה בגין זיוף בחירות והלבנת הון בסכום של יותר מ־20 מיליון דולר.
המושג "פנולה", תשלומים בלתי חוקיים בגין שידור רדיו של שירים, התפרסם עקב עדותו של דיק קלארק לפני הקונגרס של ארצות הברית והחרפה הציבורית שהפכה מנת חלקו של אלן פריד.
קנדי, בעברו סנטור ממסצ'וסטס, מנצח את סגן הנשיא ריצ'רד ניקסון בבחירות הכלליות של 8 בנובמבר.
צ'אבי צ'קר: יצא לשווקים הסינגל של הזמר צ'אבי צ'קר "The Twist" וזוכה להצלחה
פסיכו: מותחן קולנועי מאת אלפרד היצ'קוק, המבוסס על רומן מפורסם מאת רוברט בלוך שעובד על ידי ג'וזף סטפנו הופך לנקודת ציון באלימות גרפית וסנסציוניזם בקולנוע.
הכינורות הצורמים שנשמעים בשלב זה בשיר הפתיחה של הסרט הפכו סימן מסחרי לפסקול הסרט.
"בלגים בקונגו": כתוצאה ממשבר קונגו הרפובליקה של קונגו (לאופולדוויל) הוכרזה כעצמאית מבלגיה בתאריך ה-30 ביוני, כשג'וזף קסבובו כיהן כנשיא ופטריס לומומבה כראש ממשלה.
ארנסט המינגוויי, סופר הפרוזה האמריקאי שסבל מפרנויה בשנותיו האחרונות והיה בטוח שה-F.B.I רודפים אחריו, נפטר בביתו לאחר ניסיון התאבדות שני שבו ירה בראשו באמצעות רובה ציד.
אדולף אייכמן, פושע מלחמה נאצי "המבוקש ביותר", נמלט לארגנטינה ונלכד על ידי סוכני המוסד.
הוא נלקח בסתר לישראל שם הוא מועמד לדין בגין פשעים נגד האנושות במהלך מלחמת העולם השנייה, הוא מורשע בשנת 1961 ונתלה בשנה שלאחר מכן, 1962.
גר בארץ נוכרייה, ספר מדע בדיוני מאת רוברט היינליין שראה אור ב-1961. הספר זכה להצלחה רבה ומסמל חופש מיני ושחרור.
בוב דילן חותם בחברת התקליטים קולומביה רקורדס, בעקבות ביקורת בעיתון הניו יורק טיימס.
חומת ברלין מוקמת, ויוצרת הפרדה בין מזרח העיר לבין מערבה, כדי למנוע מעבר חופשי משני צידיה.
הפלישה למפרץ החזירים, מבצע כושל שיזמה ארצות הברית לפלוש לקובה ולמוטט את משטרו של פידל קסטרו, על ידי גולים קובנים.
לורנס איש ערב, הסרט זוכה פרס אוסקר לסרט הטוב ביותר, המבוסס על סיפור חייו של תומאס אדוארד לורנס, ובגילומו של פיטר או'טול, יצא לאקרנים.
ביטלמניה בריטית: להקת הרוק הבריטית הביטלס, מצרפת לה את רינגו סטאר כמתופף הלהקה, ואת בריאן אפשטיין כאמרגנם, וחותמת על חוזה בחברת התקליטים פרלופון.
עד מהרה הם פורצים לתודעה והופכים ללהקת הרוק הפופולרית ביותר.
המושג ביטלמניה נטבע על מנת להמחיש את גל תופעת היסטריית ההמונים חסרת התקדים שפקדה את מעריציהם.
מהומות אול יס התפרצו בין תומכי הפרדה גזעית לבין כוחות המשטרה, בעקבות קבלתו של הסטודנט האפרו-אמריקאי ג'יימס מרדית לאוניברסיטת מיסיסיפי.
ג'ון גלן, אסטרונאוט ופוליטיקאי אמריקאי, שוגר לחלל במסגרת משימת החלל מרקורי-אטלס 6, והפך לאסטרונאוט האמריקאי הראשון במשימה אמריקאית מאוישת.
ליסטון מביס את פטרסון: באגרוף במשקל כבד, מובס פלויד פטרסון על ידי המתאגרף סוני ליסטון בנוק-אאוט הראשון.
הייתה זו תבוסתו הראשונה מבין 8, שנחל, לאורך 20 שנות קריירת האגרוף שלו.
האפיפיור פאולוס השישי נבחר לאפיפיור.
מלקולם אקס, נושא את הצהרתו אודות רצח קנדי, וסופג ביקורת קשה מצד אומת האסלאם, שמצנזרים אותו.
נרצח לאחר כמה חודשים עת התכונן לשאת דרשה.
יחסי מין של פוליטיקאי בריטי: שערורייה פוליטית שהתפרסמה בבריטניה בעקבות רומן שניהל שר המלחמה, ג'ון פרופיומו, עם כריסטין קילר, בעקבותיה נאלץ להתפטר מתפקידו.
קנדי - נשיא ארצות הברית של אמריקה, ג'ון פיצ'רגלד קנדי נרצח בדאלאס על ידי לי הארווי אסוולד ב-22 בנובמבר 1963
פיקוח ילודה: הFDA מאשר את השימוש בגלולת למניעת הריון והן מגיעות למדפים
הו צ'י מין: ארצות הברית מפציצה את דרך הו צ'י מין, ובכך הופכת למשתתפת פעילה במלחמת וייטנאם
ריצ'רד ניקסון חוזר: ריצ'רד ניקסון, סגן נשיא ארצות הברית לשעבר, מתמודד לנשיאות ארצות הברית בפעם השנייה ומנצח את יריבו הדמוקרטי יוברט המפרי
מונשוט: תוכנית "אפולו" האמריקאית מסתיימת בהצלחה כשמשימת אפולו 11 נוחתת על הירח וניל ארמסטרונג ובאז אולדרין הופכים לבני האדם הראשונים שדרכו על הירח
וודסטוק: פסטיבל הרוק המפורסם מתקיים לראשונה
ווטרגייט: פעילים של הנשיא המכהן ניקסון גונבים מידע על פעילים דמוקרטים.
חשיפת הפרשה מאלצת את ניקסון להתפטר
פאנק רוק (Punk rock): מדברים בשלילה על הרוק של תחילת שנות ה-70 דבר שגורם ללהקות אחרות להצליח
בגין: מנחם בגין נבחר לראשות ממשלת ישראל ומשיג הסכם שלום עם מצרים
רונלד רייגן: מושל קליפורניה לשעבר מתחיל את קמפיין הבחירות שלו ל-1980, בהן הוא ינצח את יריבו הדמוקרטי ג'ימי קרטר
פלסטין: קידום רעיון פתרון שתי המדינות, המלווה במתיחות בין מדינת ישראל לבין הנהגת הפלסטינים.
טרור בשחקים: מספר חטיפות מטוסים מתרחשות בניהם גם מבצע יונתן
אייאתולים באיראן: השאה האיראני, מוחמד רזה פהלווי מודח במהלך המהפכה האיראנית, ומוחלף על ידי האייתולה השיעי ח'ומייני
רוסים באפגניסטן: ברית המועצות שולחת חיילים לאפגניסטן, על מנת לבצע הפיכה שלטונית
גלגל המזל: גלגל המזל התוכנית האמריקאית ששודרה מאז 1975 עובר כמה שינויים ומעסיקה מנחה חדש
סאלי רייד: האמריקאית הראשונה טסה לחלל במעבורת החלל צ'לנג'ר.
מטאל כבד: מוזיקת מטאל (מעין רוק, רק כבד) נהיה פופולרי ביותר
חובות: מתרחש משבר חובות בעולם, הראשונה להפגע היא מקסיקו.
לוחמים לשעבר הומלסים: כמות גדולה של יוצאי צבא אמריקאים, בוגרי מלחמת וייטנאם, נישארים מחוסרי בית
איידס: מחלת האיידס מתפרצת וארגון הבריאות העולמי מכריז על המחלה כמגפה עולמית
קראק: השימוש בסם קוקאין שובר שיאים
ברני גץ: ב-22 בדצמבר, ברני גץ יורה ב-4 גברים צעירים שחורים ואמר שניסו לשדוד אותם, אך ריצה רק לשנה בכלא, מה שעורר סערה מכיוון שנטען שרצח את הנערים.
היפודמים על החוף: שאריות רפואיות נמצאות על החוף בלונג איילנד לאחר שנזרק בצורה לא חוקית לים.
סין תחת ממשל צבאי: סין מכריזה על ממשל צבאי בכך שהיא שולחת טנקים כדי לפזר ולסיים את אירועי כיכר טיין-אן-מן
מלחמות קולה עם רוק אנד רול: שתי חברות הקולה הגדולות קוקה-קולה ופפסי מפרסמות את עצמן בעזרת פרסומות עם רוק אנד רול
"We'll Live It All Again" (בעברית: "נחיה הכל מחדש") הוא השיר שייצג את איטליה בתחרות האירוויזיון של שנת 1976 בביצוע אל באנו ורומינה פאוור ששרו באנגלית ובאיטלקית.
זהו אחד השירים הבודדים שייצגו את איטליה באירוויזיון שלא הושר כולו באיטלקית.
באנו ופאוור הקליטו את השיר גם בספרדית ובצרפתית בשמות "Viviremos todo de nuevo" ו-"T'aimer encore une fois" בהתאמה.
השיר בצרפתית הצליח במצעדים בצרפת.
ב-1982 הקליטו השניים מחדש את השיר "We'll Live It All Again" עבור האלבום "Felicidad" בשפה הספרדית עם מילים חדשות ובשם "Vivirlo otra vez".
השיר הוא דואט אהבה שמושר מנקודת מבט של זוג נשוי הפונים זה אל זו.
הם נזכרים בנשיקה הראשונה ובתחילת מערכת היחסים שלהם.
אחר כך הם שרים על גאוותם כשנולדה בתם המשותפת.
הם אומרים זה לזה שהם "יחיו הכל מחדש" ואם יהיה בכך צורך "אני אבחר בך שוב".
בליל התחרות שובץ השיר במקום ה-13 בסדר ההופעה, אחרי "Sobran las palabras" בביצוע בראוליו מספרד ולפני "My Little World" של ווטרלו ורובינסון מאוסטריה.
השיר קיבל 69 נקודות והגיע למקום השביעי מתוך 18.
בשנה לאחר מכן באירוויזיון 1977 ייצגה את איטליה הזמרת מיה מרטיני עם השיר "Libera".
אל באנו ורומינה פאוור חזרו להופיע בתחרות באירוויזיון 1985 עם השיר "Magic Oh Magic", שסיים במקום השביעי.
We (מעוצב באותיות גדולות: WE) הוא סינגל שהוקלט על ידי הצמד המוזיקלי הישראלי סטטיק ובן-אל תבורי בשיתוף הזמרת הישראלית מירי מסיקה.
השיר יצא לאור ב-20 בפברואר 2020, כסינגל שלא מתוך אלבום, על ידי חברת התקליטים Mobile1 Music.
השיר נכתב על ידי סטטיק, ג'ורדי ומירי מסיקה, הולחן על ידי סטטיק וג'ורדי והופק על ידי ג'ורדי.
השיר הוא בסגנון הפופ, המשלב בתוכו גם את סגנונות הראפ והים-תיכוני.
כמו כן, השיר משלב בתוכו מילים בשפה הצרפתית.
הווידאו קליפ הנלווה לשיר, בוים על ידי רומן בוצ'אצקי והועלה לערוץ היוטיוב של סטטיק ותבורי ב-20 בפברואר 2020.
בפחות מיממה, צבר הקליפ של השיר למעלה מ-100 אלף צפיות.
נכון לספטמבר 2025 לשיר יש למעלה מ-7.1 מיליון צפיות ביוטיוב.
דודי פטימר ציין לטובה את ההפקה המוזיקלית של השיר והפזמון הקליט.
אך עם זאת הביע אכזבה מחלקה של מסיקה בשיר.
לדבריו "התוספת של מסיקה נתפסה בעיניי די מיותרת ומינימליסטית".
בסיום הביקורת ציין כי לדעתו השיר הוא "להיט תורן נטול משמעות וחשיבות מוזיקלית".
יוסי חרסונסקי ציין לטובה את ההשקעה בקליפ, אך כתב כי "לא מדובר בשיר, אלא בשרבוט מילים".
חרסונסקי ביקר גם הוא את מסיקה בחומרה וקבע כי "היא עוד גימיק בהפקת הפעלולים של הצמד".
We Are Young Money (בעברית: אנחנו יאנג מאני) הוא אלבום האוסף הראשון של חברת התקליטים האמריקאית יאנג מאני.
האלבום יצא לאור ב-21 בדצמבר 2009, על ידי חברות התקליטים יאנג מאני, קאש מאני רקורדס ויוניברסל מוטאון רקורדס.